# Llei

La llei és la norma jurídica, de caràcter general i obligatori, dictada pels òrgans estatals o autonòmics als quals la Constitució i els estatuts d'autonomia atribueixen el poder legislatiu.

## Citacions

* L'expert en la conducció de la guerra conrea el dao i manté les lleis.
       L'Art de la Guerra. — Sunzi
* El dret no és il·limitat sinò que està limitat per les lleis.
       In Ctesiphontem oratio. — Èsquines
* El pitjor de les lleis dolentes és que contribueixen a formar homes, pitjor que elles, encarregats d'executar-les.
       — Aristòtil
* Un estat molt corrupte té moltes lleis.
    (en llatí) Corruptissima re publica plurimae leges.
       Annals. — Corneli Tàcit
* La llei és dura, però és llei.
    (en llatí) Dura lex, sed lex.
       Digesta. Llibre 40. Article 9.12. — Justinià I
* La ignorància d'una llei no eximeix ningú.
    (en llatí) Ignorantia legis neminem excusat.
* Les lleis bones tenen el seu origen en els mals costums.
       — Ambròs Teodosi Macrobi
* En temps de corrupció és quan es fan més lleis.
       — Étienne Bonnot de Condillac
* Les lleis inútils afebleixen les necessàries.
    (en francès) Les lois inutiles affaiblissent les lois nécessaires.
       De l'esprit des lois, 1748. — Montesquieu
* Ja que no podem canviar els homes, no ens cansem de canviar les lleis.
       — Jean Lucien Arréat
* Promulguem nombroses lleis que fabriquen delinqüents, i després unes poques que els castiguen.
    (en anglès) We enact many laws that manufacture criminals, and then a few that punish them.
       — Josiah Tucker
* Les lleis les fan els qui estan en condicions de respectar-les -i només perquè hi estan.
       Judicis finals, 1960. — Joan Fuster

## Dites populars

* Feta la llei, feta la trampa.
* La llei de Déu no vol trampa.
* La llei de l'embut: l'estret per a tu, l'ample per a mi.
* La necessitat no té llei.
* Nous reis, noves lleis.
* Tractes trenquen lleis.
* Van les lleis per on volen els reis.

## Frases fetes i locucions

* Fer fer la llei a algú.
          Exigir-li el compliment d'allò que és degut.
* Haver-n'hi més que la llei de Déu no mana.
    (var.) Fer-ne més que la llei de Déu no mana.
    (var.) Trobar-ne més que la llei de Déu no mana.
          Haver-n'hi, fer-ne, etc., en gran abundància, excessivament.
* Posar sota la llei.
          Posar-lo sota la dominació d'aquell.
* Saber més lleis que un advocat.
          Saber molt de qüestions de Dret.

## Endevinalles

* Són coixes com qui les fa i dretes solen anar.

## Referències

* ↑ Sunzi, 2000.
* ↑ Harbottle, Thomas Benfield. Dictionary of Quotations (Classical). London: Swan Sonnenschein, 1897.
* 1 2 3 4 5 6 Bolinches, 2005.
* ↑ Peris i Juan, 2001.
* 1 2 Escolà Tuset, 1997, p. 77-129.
* ↑ Fuster, 1960.
* 1 2 3 «Llei». Gran Diccionari de la Llengua Catalana. Barcelona: Grup Enciclopèdia Catalana. [Consulta: 8 juny 2012].
* ↑ Fontana Usuals, 2016, p. 8.
* 1 2 3 4 5 6 7 8 9 10 Alcover, Antoni M.; Moll, Francesc de B. «llei». A: Diccionari català-valencià-balear. Barcelona: IEC, 2002.
* ↑ Amades, 1982.

## Bibliografia

* Amades, Joan. Folklore de Catalunya. Vol. 2. Cançoner, cançons, refranys, endevinalles. 3a edició. Barcelona: Selecta, 1982. ISBN 84-298-0452-8.
* Bolinches, Antoni. Mil pessics de saviesa : antologia de citacions que inviten a pensar. Barcelona: Mina, 2005. ISBN 8496499340.
* Escolà Tuset, Josep M. Diccionari de llatinismes i expressions clàssiques. Barcelona: Edicions 62, 1997 (El Cangur ; 235). ISBN 8429742786.
* Fontana, Joan; Gargallo, José Enrique; Pàmies, Víctor; Ugarte, Xus. Els refranys més usuals de la llengua catalana (en català). Barcelona: Llibres de l'Índex, 2016. ISBN 978-84-942889-9-9.
* Fuster, Joan. Judicis Finals. Palma de Mallorca: Moll, 1960. ISBN 84-370-5731-0.
* Peris i Juan, Antoni. Diccionari de locucions i frases llatines. Barcelona: Enciclopèdia Catalana, 2001. ISBN 8441208786.
* Sunzi. L'Art de la guerra. Barcelona: Proa, 2000 (Clàssics orientals ; 1). ISBN 8482568418.